ระเบียบเทศบาลเมืองมหาสารคามระเบียบเทศบาลเมืองมหาสารคามว่าด้วยข้อมูลข่าวสารของราชการพ.ศ.๒๕๕๐ เพื่อให้การบริการการจัดระบบ การขอ การอนุญาตและการบริหารข้อมูลข่าวสารของราชการที่อยู่ในความรับผิดชอบของเทศบาลเมืองมหาสารคามเป็นไปด้วยความเรียบร้อย รวดเร็ว และสอดคล้องกับเจตนารมณ์ของกฎหมายว่าด้วยข้อมูลข่าวสารของราชการในการรับรองสิทธิของประชาชนในการรับรู้ข้อมูลข่าวสารที่อยู่ในความครอบครองของหน่วยงานของรัฐ อาศัยอำนาจตามความในมาตรา๙ แห่งพระราชบัญญัติข้อมูลข่าวสารของราชการ พ.ศ. ๒๕๕๐ ประกอบข้อ ๔ของประกาศคณะกรรมการข้อมูลข่าวสารของราชการ ลงวันที่ ๒๔ กุมภาพันธ์ พ.ศ. ๒๕๔๑เรื่อง หลักเกณฑ์และวิธีการเกี่ยวกับการจัดให้มีข้อมูลข่าวสารของราชการไว้ให้ประชาชนเข้าตรวจดู เทศบาลเมืองมหาสารคามจึงออกระเบียบว่าด้วยข้อมูลข่าวสารของราชการไว้ ดังต่อไปนี้ ข้อ๑ ระเบียบนี้เรียกว่า ระเบียบเทศบาลเมืองมหาสารคามว่าด้วยข้อมูลข่าวสารของราชการ พ.ศ. ๒๕๕๐ ข้อ๒ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป ข้อ๓ บรรดาระเบียบ ข้อบังคับและคำสั่งอื่นใดของเทศบาลเมืองมหาสารคามในส่วนที่กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ให้ใช้ระเบียบนี้แทน ข้อ๔ ในระเบียบนี้ เทศบาลหมายความว่า เทศบาลเมืองมหาสารคาม หน่วยงานในสังกัดหมายความว่า สำนัก กอง ฝ่าย งาน หรือหน่วยงานต่างๆ ในสังกัดเทศบาลเมืองมหาสารคาม ข้อมูลข่าวสารหมายความว่า ข้อมูลข่าวสารของราชการ ตามกฎหมายว่าด้วยข้อมูลข่าวสารของราชการที่อยู่ในความครอบครองหรือควบคุมดูแลของศูนย์ข้อมูลข่าวสารและหน่วยงานในสังกัดเทศบาลเมืองมหาสารคาม ศูนย์ข้อมูลข่าวสารหมายความว่า ศูนย์ข้อมูลข่าวสารของเทศบาลเมืองมหาสารคาม นายกเทศมนตรีหมายความว่า นายกเทศมนตรีเมืองมหาสารคาม คณะกรรมการหมายความว่า คณะกรรมการบริหารข้อมูลข่าวสารของเทศบาลเมืองมหาสารคาม วันหมายความว่า วันตามปีปฏิทิน วันทำการหมายความว่า วันทำการตามปกติของหน่วยงานรัฐ คำขอหมายความว่า คำขอข้อมูลข่าวสารตามระเบียบนี้ ข้อ๕ ให้ปลัดเทศบาลเมืองมหาสารคามรักษาการตามระเบียบนี้และให้มีอำนาจออกประกาศ หรือคำสั่ง เพื่อประโยชน์ในการปฏิบัติตามระเบียบนี้ ในกรณีที่มีปัญหาหรืออุปสรรคในการปฏิบัติตามระเบียบนี้ให้ปลัดเทศบาลเมืองมหาสารคามมีอำนาจวินิจฉัยสั่งการตามที่เห็นสมควรหมวด๑คณะกรรมการบริหารข้อมูลข่าวสารของเทศบาลเมืองมหาสารคาม ข้อ๖ให้มีคณะกรรมการบริหารข้อมูลข่าวสารของเทศบาลเมืองมหาสารคามแต่งตั้งโดยนายกเทศมนตรีเมืองมหาสารคาม ประกอบด้วย (๑)รองนายกเทศมนตรีที่นายกเทศมนตรีมอบหมาย ประธานกรรมการ (๒)ปลัดเทศบาล รองประธานกรรมการ (๓)รองปลัดเทศบาล กรรมการ (๔)ผู้อำนวยการกองทุกกอง/สำนัก กรรมการ (๕)หัวหน้าสำนักปลัดเทศบาล กรรมการ (๖)ผู้อำนวยการกองวิชาการและแผนงาน กรรมการและเลขานุการ (๗)นิติกร กรรมการและผู้ช่วยเลขานุการ ข้อ๗ให้คณะกรรมการมีอำนาจหน้าที่ดังต่อไปนี้ (๑)เสนอนโยบายหรือมาตรการเกี่ยวกับการบริหาร การจัดระบบ การขอการอนุญาตและการบริการข้อมูลข่าวสาร (๒)ให้คำแนะนำหรือเสนอความเห็นเกี่ยวกับข้อมูลข่าวสาร ที่ลงพิมพ์ในราชกิจจานุเบกษารวมทั้งการจัดพิมพ์และการเผยแพร่ (๓)ให้คำแนะนำหรือเสนอความเห็นเกี่ยวกับหลักเกณฑ์การพิจารณาประเภทของข้อมูลข่าวสารที่ไม่ต้องเปิดเผยหรือข้อมูลข่าวสารที่เป็นความลับของราชการ (๔)ให้คำแนะนำหรือเสนอความเห็นเกี่ยวกับประเภทของข้อมูลข่าวสารที่ควรจัดเก็บไว้ที่เทศบาลหรือส่งไปยังหอจดหมายเหตุแห่งชาติ กรมศิลปากรหรือหน่วยงานอื่นของรัฐที่กำหนดในพระราชกฤษฎีกาตามกฎหมายว่าด้วยข้อมูลข่าวสารของราชการ (๕)ให้คำแนะนำหรือเสนอความเห็นเกี่ยวกับการจัดทำและปรับปรุงข้อมูลข่าวสารตามระเบียบสำนักนายกรัฐมนตรีว่าด้วยงานสารบรรณหรือข้อมูลข่าวสารอื่นที่เป็นประโยชน์ต่อราชการ (๖)ให้คำแนะนำหรือเสนอความเห็นเกี่ยวกับการเชื่อมโยงข้อมูลข่าวสารกับส่วนราชการและเอกชน (๗)ให้คำแนะนำหรือเสนอความเห็นในกรณีที่มีปัญหาและอุปสรรคเกี่ยวกับการดำเนินการตามระเบียบนี้ (๘)แต่งตั้งคณะอนุกรรมการหรือคณะทำงานเพื่อปฏิบัติการในเรื่องใดๆตามที่คณะกรรมการมอบหมาย (๙)เชิญบุคคลใด มาสอบถามหรือให้ชี้แจงแสดงความเห็นเพื่อประโยชน์ในการปฏิบัติหน้าที่ (๑๐)ดำเนินงานอื่นใด ตามที่นายกเทศมนตรีมอบหมาย ข้อ๘การประชุมคณะกรรมการต้องมีกรรมการมาประชุมไม่น้อยกว่ากึ่งหนึ่งของกรรมการทั้งหมดจึงเป็นองค์ประชุม ถ้าประธานกรรมการไม่มาประชุมหรือไม่อยู่ในที่ประชุมให้กรรมการที่มาประชุมเลือกกรรมการคนหนึ่งเป็นประธานในที่ประชุม การวินิจฉัยชี้ขาดของที่ประชุมให้ถือเสียงข้างมากกรรมการคนหนึ่งให้มีเสียงหนึ่งในการลงคะแนนถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงเป็นเสียงชี้ขาด ข้อ๙ ให้นำความในข้อ ๘มาใช้บังคับการประชุมของคณะอนุกรรมการหรือคณะทำงานที่คณะกรรมการแต่งตั้งโดยอนุโลม ข้อ๑๐มติของคณะกรรมการต้องได้รับความเห็นชอบจากนายกเทศมนตรีก่อนจึงจะดำเนินการตามมตินั้นได้หมวด๒ศูนย์ข้อมูลข่าวสาร ข้อ๑๑ให้จัดตั้งศูนย์ข้อมูลข่าวสารของเทศบาลเมืองมหาสารคาม อยู่ในความรับผิดชอบดูแลของกองวิชาการและแผนงานเพื่อให้ประชาชนเข้าตรวจดู ศึกษา ค้นคว้า ตลอดจนเผยแพร่ จำหน่าย จ่ายแจกข้อมูลข่าวสาร ตามระเบียบนี้ และตามกฎหมายว่าด้วยข้อมูลข่าวสารของราชการหมวด๓การจัดระบบข้อมูลข่าวสาร ข้อ๑๒ให้หน่วยงานในสังกัดจัดประเภทข้อมูลข่าวสารที่อยู่ในความรับผิดชอบให้เป็นไปตามกฎหมายข้อมูลข่าวสารของราชการกฎหมายอื่นและระเบียบของราชการ ดังนี้ (๑)ข้อมูลข่าวสารที่ลงพิมพ์ในราชกิจจานุเบกษา (๒)ข้อมูลข่าวสารที่ต้องจัดไว้ให้ประชาชนตรวจดูได้ (๓)ข้อมูลข่าวสารอื่น (๔)ข้อมูลข่าวสารส่วนบุคคล การจัดแยกข้อมูลข่าวสารตามวรรคหนึ่งให้คำนึงถึงลักษณะของข้อมูลข่าวสารตามกฎหมายว่าด้วยข้อมูลข่าวสารของราชการด้วยว่าเป็นข้อมูลข่าวสารที่ห้ามมิให้เปิดเผยหรือเป็นข้อมูลข่าวสารที่อาจมีคำสั่งมิให้เปิดเผยก็ได้ ให้หน่วยงานในสังกัดจัดส่งสำเนาข้อมูลข่าวสารตามวรรคหนึ่ง (๑) และ (๒) ไปยังศูนย์ข้อมูลข่าวสารเพื่อให้ประชาชนเข้าตรวจดู ค้นคว้า หรือขอสำเนาและให้หน่วยงานในสังกัดจัดให้มีเจ้าหน้าที่ควบคุม ดูแล การตรวจสอบ ติดตามและประสานงานในการดำเนินการดังกล่าวให้เป็นไปด้วยความเรียบร้อยและเป็นปัจจุบันอยู่เสมอรวมทั้งรับผิดชอบในการพิจารณาให้บริการข้อมูลข่าวสารอื่นๆที่อยู่ในความครอบครองหรือควบคุมดูแลซึ่งไม่อยู่ในหลักเกณฑ์ที่จะต้องจัดส่งให้ศูนย์ข้อมูลข่าวสาร ข้อ๑๓ ให้ศูนย์ข้อมูลข่าวสารจัดทำดัชนีข้อมูลข่าวสารที่หน่วยงานในสังกัดส่งมาให้ตามข้อ ๑๒ วรรคสามโดยให้มีรายละเอียดเพียงพอที่ประชาชนสามารถค้นหาข้อมูลข่าวสารได้เองและให้หน่วยงานในสังกัดจัดทำบัญชีข้อมูลข่าวสารอื่นๆที่ไม่อยู่ในหลักเกณฑ์ที่จะต้องส่งให้แก่ศูนย์ข้อมูลข่าวสารตามข้อ ๑๒ วรรคสามให้พร้อมในการที่จะพิจารณาสั่งเปิดเผยหรือไม่เปิดเผยเมื่อมีผู้ใดยื่นคำขอข้อมูลข่าวสารในความครอบครองหรือควบคุม ดูแล ดังกล่าวหมวด๔การขอตรวจดูการขอรับข้อมูลข่าวสาร และการอนุญาต ข้อ๑๔ให้ศูนย์ข้อมูลข่าวสารจัดทำสมุดทะเบียนสำหรับผู้เข้ามาขอตรวจดูข้อมูลข่าวสารที่ตั้งแสดงไว้ทั้งนี้ เพื่อเป็นหลักฐานของทางราชการ ข้อ๑๕ การขอสำเนาข้อมูลข่าวสารหรือขอสำเนาข้อมูลข่าวสารที่มีคำรับรองถูกต้องให้ยื่นคำขอเป็นหนังสือต่อเจ้าหน้าที่ประจำศูนย์ข้อมูลข่าวสารตามแบบที่เทศบาลกำหนดหรือเขียนขึ้นเองโดยให้ระบุข้อมูลข่าวสารที่ต้องการในลักษณะที่อาจเข้าใจได้ตามสมควร เมื่อเจ้าหน้าที่ได้รับคำขอแล้วให้ตรวจสอบว่า ข้อมูลข่าวสารตามคำขอนั้นเป็นข้อมูลข่าวสารที่อยู่ในความครอบครองหรือควบคุมดูแลของศูนย์ข้อมูลข่าวสารหรืออยู่ในความครอบครองหรือควบคุมดูแลของหน่วยงานในสังกัด หรือส่วนราชการอื่นหากเป็นข้อมูลข่าวสารที่อยู่ในความครอบครองหรือความควบคุมดูแลของศูนย์ข้อมูลข่าวสาร ให้เจ้าหน้าที่ประจำศูนย์ข้อมูลข่าวสารซึ่งเป็นพนักงานเทศบาลไม่ต่ำกว่าระดับ๓ เป็นผู้อนุญาตและลงนามในสำเนาที่มีคำรับรองถูกต้องของข้อมูลข่าวสารโดยลงลายมือชื่อ พร้อมทั้งชื่อตัว ชื่อสกุล และตำแหน่ง ตลอดจนวัน เดือน ปีให้ชัดเจน ทั้งนี้ ให้รับรองตามจำนวนที่ผู้ยื่นขอ ขอให้รับรองหากเห็นว่าเป็นข้อมูลข่าวสารที่มีความสำคัญให้เจ้าหน้าที่เสนอผู้บังคับบัญชาตามลำดับขั้นเพื่อพิจารณาก่อนการอนุญาต หากข้อมูลข่าวสารตามคำขอนั้นเป็นข้อมูลข่าวสารที่อยู่ในความครอบครองหรือควบคุมดูแลของหน่วยงานในสังกัดให้เจ้าหน้าที่ผู้รับคำขอประสานงานจนได้ข้อมูลตามคำขอ ในกรณีที่ไม่อาจวินิจฉัยได้ว่าข้อมูลข่าวสารที่มีคำร้องขอนั้นเป็นข้อมูลข่าวสารที่เปิดเผยได้หรือไม่ให้เสนอเรื่องพร้อมความเห็นต่อคณะกรรมการเพื่อพิจารณาวินิจฉัยต่อไป ข้อ๑๖ ในกรณีขอตรวจดู ขอสำเนาหรือขอสำเนาที่มีคำรับรองถูกต้องของข้อมูลข่าวสารซึ่งอยู่ในความครอบครองหรือควบคุมดูแลของส่วนราชการอื่นให้เจ้าหน้าที่ผู้รับคำขอเสนอเรื่องไปยังส่วนราชการนั้นพร้อมทั้งแนะนำให้ผู้ยื่นคำขอไปประสานกับส่วนราชการนั้นโดยตรง ข้อ๑๗ กรณีการเปิดเผยข้อมูลข่าวสารตามคำขอนั้นอาจกระทบถึงประโยชน์ได้เสียของผู้ใด ให้แจ้งผู้มีส่วนได้เสียทราบโดยมิชักช้าเพื่อให้ผู้มีส่วนได้เสียนั้นคัดค้าน ภายในเวลาที่กำหนดไว้ในมาตรา ๑๗แห่งพระราชบัญญัติข้อมูลข่าวสารของราชการ พ.ศ. ๒๕๔๐ ข้อ๑๘ กรณีผู้มีอำนาจอนุญาตมีคำสั่งมิให้เปิดเผยข้อมูลข่าวสารตามคำขอใดให้แจ้งคำสั่งพร้อมเหตุผลให้ผู้ยื่นขอทราบพร้อมแจ้งให้ผู้ยื่นขอทราบถึงสิทธิและระยะเวลาในการอุทธรณ์คำสั่งไม่อนุญาตดังกล่าวต่อคณะกรรมการวินิจฉัยการเปิดเผยข้อมูลข่าวสารตามมาตรา๑๘ แห่งพระราชบัญญัติข้อมูลข่าวสารของราชการ พ.ศ. ๒๕๔๐ ด้วย ข้อ๑๙ ข้อมูลข่าวสารใด หากมีกฎหมายระเบียบอื่นหรือมติคณะรัฐมนตรีกำหนดวิธีปฏิบัติเกี่ยวกับข้อมูลข่าวสารนั้นไว้เป็นพิเศษการขอข้อมูลข่าวสารและการอนุญาตจะต้องปฏิบัติตามกฎหมายระเบียบหรือมติคณะรัฐมนตรีดังกล่าวด้วย ข้อ๒๐ ข้อมูลข่าวสารที่มีไว้จำหน่ายให้คิดค่าใช้จ่าย ตามหลักเกณฑ์ที่เทศบาลกำหนด ข้อ๒๑ การเรียกค่าธรรมเนียม การทำสำเนาหรือสำเนาที่มีคำรับรองถูกต้องของข้อมูลข่าวสารของราชการให้เป็นไปตามหลักเกณฑ์ท้ายระเบียบนี้ รายได้จากการจำหน่ายข้อมูลข่าวสารตามข้อ ๒๐และค่าธรรมเนียม ให้นำเข้าเป็นรายได้ของเทศบาลหมวด๕กำหนดระยะเวลา ข้อ๒๒ การบริการข้อมูลข่าวสารตามคำขอให้บริการภายในกำหนดระยะเวลา ดังนี้ (๑)การให้บริการข้อมูลข่าวสารที่จัดไว้ให้ประชาชนตรวจดู หรือขอสำเนาหรือขอสำเนาที่มีคำรับรองความถูกต้องของข้อมูลข่าวสารที่อยู่ในศูนย์ข้อมูลข่าวสารให้ดำเนินการให้แล้วเสร็จภายในวันทำการที่ได้มีคำขอนั้น (๒)การให้บริการข้อมูลข่าวสารอื่นๆที่อยู่ในความครอบครองหรือควบคุมดูแลของหน่วยงานในสังกัดให้พิจารณาดำเนินการให้แล้วเสร็จภายในวันทำการที่ได้มีคำขอนั้นถ้าไม่อาจดำเนินการให้แล้วเสร็จภายในวันทำการนั้นได้ให้แจ้งกำหนดวันและเวลาตามที่เห็นสมควรเพื่อให้ผู้ยื่นขอมารับแต่ต้องไม่เกินเจ็ดวันทำการ นับแต่วันที่ได้รับคำขอในกรณีมีเหตุจำเป็นอาจขออนุมัติจากนายกเทศมนตรีหรือผู้ซึ่งนายกเทศมนตรีมอบหมายเพื่อขอขยายเวลาออกไปได้แต่ต้องไม่เกินสิบห้าวันทำการ (๓)กรณีที่ต้องแจ้งให้ผู้มีส่วนได้เสียคัดค้านเมื่อรวมเวลาดำเนินการตั้งแต่วันรับคำขอต้องไม่เกินสามสิบวันยกเว้นในกรณีที่มีเหตุจำเป็นให้ขออนุมัตินายกเทศมนตรีขยายเวลาออกไปได้แต่รวมเวลาทั้งสิ้นแล้วต้องไม่เกินหกสิบวันหมวด๖สถานที่บริการข้อมูลข่าวสาร ข้อ๒๓ศูนย์ข้อมูลข่าวสารของเทศบาลเมืองมหาสารคาม ตั้งอยู่ที่สำนักงานเทศบาลเมืองมหาสารคาม กองวิชาการและแผนงาน ชั้น ๑ ถนนผังเมืองบัญชาตำบลในเมือง อำเภอเมือง จังหวัดมหาสารคาม รหัสไปรษณีย์ ๔๔๐๐๐ หมายเลขโทรศัพท์๐-๔๓๗๔-๐๘๒๕ ต่อ ๑๑๒ โทรสาร ๐-๔๓๗๑-๑๐๑๔ ไปรษณีย์อิเลคทรอนิกส์ : ประกาศ ณ วันที่ ๒๔ กันยายน พ.ศ. ๒๕๕๐ทิติรัตน์ประสพสันต์วัฒนานายกเทศมนตรีเมืองมหาสารคาม